కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
15 బంతుల్లో 6 వికెట్లతో బౌల్ట్ సంచలనం.. నిస్సహాయుడైన మాథ్యూస్
కివీస్ పేసర్ ట్రెంట్ బౌల్ట్ సంచలన ప్రదర్శన చేశాడు. కేవలం 15 బంతుల వ్యవధిలో 4 పరుగులు మాత్రమే ఇచ్చి ఆరు వికెట్లు పడగొట్టాడు.
Samayam Telugu | Updated:
Dec 27, 2018, 09:44PM IST
15 బంతుల్లో 6 వికెట్లతో బౌల్ట్ సంచలనం.. నిస్సహాయుడైన మాథ్యూస్
శ్రీలంకతో జరుగుతోన్న రెండో టెస్టులో న్యూజిలాండ్‌ పేసర్‌ ట్రెంట్‌ బౌల్ట్‌ సంచలన ప్రదర్శన చేశాడు. కేవలం 15 బంతుల వ్యవధిలో ఆరు వికెట్లు తీసి ఔరా అనిపించాడు. క్రైస్ట్‌చర్చ్‌ వేదికగా జరుగుతోన్న ఈ టెస్టులో బౌల్ట్ చెలరేగడంతో లంక విలవిల్లాడింది. 88/4తో రెండో రోజు బ్యాటింగ్‌కు దిగిన లంక జట్టు 104 పరుగులకే కుప్పకూలింది. రివర్స్ స్వింగ్‌తో శ్రీలంక బ్యాట్స్‌మెన్‌కు పెవిలియన్ బాట చూపిన బౌల్ట్.. ఒకే ఓవర్లో మూడు వికెట్లు పడగొట్టాడు.
Visit Site
Recommended byColombia
తొలి రోజు పది ఓవర్లు వేసినా ఒక్క వికెట్ కూడా పడగొట్టలేకపోయిన బౌల్ట్.. రెండో రోజు విజృంభించాడు. మొత్తం 15 ఓవర్లలో 30 పరుగులిచ్చి 6 వికెట్లను ఖాతాలో వేసుకున్నాడు. బౌల్ట్ కెరీర్లో ఇవే అత్యుత్తమ బౌలింగ్ గణాంకాలు కావడం విశేషం. బౌల్ట్ చెలరేగడంతో.. కివీస్‌కు 74 పరుగుల తొలి ఇన్నింగ్స్ ఆధిక్యం లభించింది.
బౌల్ట్ దెబ్బకు నలుగురు బ్యాట్స్‌మెన్ ఎల్బీడబ్ల్యూ రూపంలో డకౌట్‌గా పెవిలియన్ చేరడం విశేషం. కివీస్ పేసర్ 15 బంతుల వ్యవధిలో కేవలం 4 పరుగులిచ్చి ఆరు వికెట్లు తీయడంతో.. అవతలి ఎండ్‌లో ఏంజెలో మాథ్యూస్ (33 నాటౌట్) నిస్సహాయంగా చూస్తుండిపోయాడు.
రెండో రోజు వేసిన మూడో ఓవర్లో ముందు రోషన్‌ సిల్వాను బౌల్ట్‌ పెవిలియన్‌ పంపించాడు.ఇతడు కొట్టిన బంతిని మూడో స్లిప్‌లో సౌథీ అద్భుతంగా క్యాచ్‌ అందుకున్నాడు. డిక్వెలానూమ అలాగే ఔట్‌ చేశాడు. ఆ ఓవర్‌లో మూడు వికెట్లు తీశాడు. శ్రీలంక చివరి ఐదు వికెట్లు నాలుగు పరుగుల వ్యవధిలోనే చేజార్చుకోవడం గమనార్హం. అలా వికెట్లు పడుతుంటే మరో ఎండ్‌లో ఏంజెలో మాథ్యుస్‌కు ఏం చేయాలో తెలియలేదు! చివరి నలుగురు ఆటగాళ్లు ఎల్బీ రూపంలో పరుగుల ఖాతా తెరవకుండానే పెవిలియన్‌ చేరారు. బౌల్ట్‌ బౌలింగ్‌ మెరుపుల్ని మీరూ చూసేయండి మరి!!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.